SL
L 16/2
Uradni list Evropske unije
18.1.2023
(5)
V Uniji se redno odvijajo dogodki z golobi akrobati.
Na njih se zberejo golobi, ki lahko prihajajo iz več držav članic in jih njihovi skrbniki v kletkah prevažajo iz obratov izvora, v katerih so običajno nastanjeni, do kraja dogodka.
Tam se ptice izpustijo za prikaz letenja, preden se vrnejo v kletke, v katerih se nato prepeljejo nazaj v obrat izvora.
Ti dogodki se zato lahko štejejo za razstave, enakovredne tistim, ki se organizirajo za ptice roparice.
Člen 67 bi bilo zato treba spremeniti, da bi se zahteve za predstave lova s pticami roparicami razširile na vse enakovredne vrste razstav in da bi se določili pogoji v zvezi s premiki na take dogodke in z njih.
(6)
Poleg tega lahko v skladu s členom 71 Delegirane uredbe (EU) 2020/688 izvajalci dejavnosti ptice v ujetništvu v drugo državo članico premikajo samo, če jim je priloženo veterinarsko spričevalo, ki ga je izdal pristojni organ države članice izvora.
V navedenem členu so določena tudi nekatera odstopanja od take obveznosti.
Spremembe člena 67 je treba upoštevati tudi pri odstopanjih iz odstavkov 2 in 3 člena 71.
Člen 71 bi bilo zato treba ustrezno spremeniti.
(7)
V členu 81(2) Delegirane uredbe (EU) 2020/688 so določene podrobnosti o vsebini veterinarskega spričevala za ptice v ujetništvu.
Ker se s to uredbo v členu 67 uvaja možnost premika ptic v ujetništvu, zbranih v enem samem registriranem obratu v državi članici izvora, je primerno določiti zahteve, ki jih je treba izpolniti v takem primeru.
Člen 81(2) bi bilo zato treba ustrezno spremeniti.
(8)
V členu 91 Delegirane uredbe (EU) 2020/688 je podrobno določena odgovornost pristojnega organa za izdajanje veterinarskih spričeval, v odstavku 1, točka (e), navedenega člena pa so navedene posebne določbe v zvezi s pticami v ujetništvu.
Te določbe je primerno dopolniti, da se določijo identifikacijski, fizični in dokumentacijski pregledi, ki jih je treba izvesti, kadar se ptice v ujetništvu, namenjene za razstavo v drugi državi članici, začasno zberejo in nastanijo v obratu za namene izdajanja spričeval.
Člen 91 bi bilo zato treba ustrezno spremeniti.
(9)
Uredbo (EU) 2020/688 bi bilo zato treba spremeniti –
SPREJELA NASLEDNJO UREDBO:
Člen 1 Delegirana uredba (EU) 2020/688 se spremeni: (1) člen 67 se nadomesti z naslednjim:
„Člen 67
Zahteve za premike ptic v ujetništvu, namenjenih za razstave 1.
Izvajalci dejavnosti ptice v ujetništvu premikajo na razstavo v drugo državo članico samo, če navedene živali izpolnjujejo pogoje iz člena 59. 2.
Izvajalci dejavnosti v državi članici lahko pred premikom na razstavo v drugi državi članici ptice v ujetništvu zberejo v enem samem registriranem obratu v isti državi članici pod naslednjimi pogoji: (a) ptice v ujetništvu v navedenem obratu ostanejo največ 12 ur; (b) v času zbiranja so v obratu nastanjene samo ptice v ujetništvu, namenjene za zadevno razstavo; (c) vse ptice v ujetništvu, zbrane v obratu, prihajajo neposredno iz registriranih ali odobrenih obratov, v katerih so neprekinjeno nastanjene in v katerih izpolnjujejo pogoje iz člena 59.